
ANUNŢ
        1. Unitatea Militară 02379 București organizează concurs pentru ocuparea, pe perioadă nedeterminată, a următoarelor posturi vacante de execuție de personal civil contractual:

         - 1 post de îngrijitoare în cadrul “Secției testare sânge și componente sanguine de origine umană”, timp de lucru 7 ore.
        2.  Dosarul de concurs:
Pentru înscrierea la concurs, candidaţii vor prezenta  următoarele documente:

· formular de înscriere la concurs  – se completează la sediul angajatorului;

· certificat de cazier judiciar;

· adeverinţă medicală (ştampilată de unitatea emitentă) care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate. Adeverinţa care atestă starea de sănătate conţine în clar numărul, data şi numele emitentului şi calitatea acestuia, în formatul standard stabilit de Ministerul Sănătăţii;

· curriculum vitae - model European; 

· copie a autorizaţiei de acces la informaţii clasificate naţionale sau consemnarea în cererea de angajare a declaraţiei prin care candidatul îşi exprimă acordul privind efectuarea verificărilor în vederea emiterii autorizării pentru accesul la informaţii naţionale clasificate;

· copii ( cu prezentarea originalului pentru conformitate) de pe următoarele documente:

· buletin (carte de identitate) sau orice alt document care atestă identitatea, potrivit legii, după caz;
· documente care să ateste nivelul studiilor;
· certificat de naştere;
· certificat de căsătorie – unde este cazul;
· carnet de muncă, sau după caz, adeverinţă care să ateste vechimea în muncă.
· declaraţia pe propria răspundere privind colaborarea cu poliţia politică înainte de 1989;

· declaraţia pe propria răspundere că nu este urmărit penal şi nu are cunoştinţă că a început urmărirea penală împotriva sa;
· certificatul de integritate comportamentală din care să reiasă că nu s-au comis infracțiuni prevăzute la art. 1, alin (2) din legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare pentru domeniile prevăzute la art. 35, alin (1), lit. h).
Documentele privind identitatea, studiile, cursurile sau specializările, documentele care atestă vechimea în muncă se prezintă şi în original în vederea verificării conformităţii cu acestea.
Documentele se depun la sediul U.M. 02379 București, structura personal, strada Mircea Vulcănescu nr. 88, sector 1 Bucureşti, persoana de contact: Suciu Mădălin, tel.: 021 319 30 51 – 60  interior 7502.

Detaliile suplimentare sunt disponibile accesând pagina oficială a Centrului de Transfuzie Sanguină al M.Ap.N. la adresa https://cts.mapn.ro, secţiunea Despre noi – Carieră.
3. Condițiile necesare ocupării postului
a. Condiții generale conform art. 15 din H.G. 1336/2022:
1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

2. cunoaşte limba română, scris şi vorbit;

3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

4. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

5. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

6. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni  săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

7. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

8. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
b. Condiții specifice:
1. cunoaște tehnologiile specifice igienizării, dezinfecţiei și sterilizării;
2. deține nivel de acces la informaţii clasificate sau își exprimă acordul scris privind verificarea în vederea obţinerii autorizaţiei de acces la informaţii clasificate sau a certificatului de securitate, în cazul în care acesta este declarat „admis”.
Proba scrisă constă în: 

- redactarea unei lucrări și/sau rezolvarea unor teste-grilă, cu subiecte stabilite pe baza de bibliografiei și tematicii de concurs;
- promovarea probei scrise este obligatorie pentru susținerea probei practice.
Proba practică constă în: 

- executarea operațiunilor de curățenie, igienizare și dezinfecție a unor suprafețe, pe baza de bibliografiei și tematicii de concurs;

- promovarea probei practice este obligatorie pentru susținerea interviului.

Interviul constă în:

- testarea abilităților, aptitudinilor și motivației candidaților.

4. Bibliografie și tematică
4.1. Bibliografie
1.Legea nr. 282/2005, cu completările ulterioare, privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, cu modificările și completările ulterioare – cap. I: art.1, 3 și 4; cap. IV: art. 18 (noțiuni generale privind specificul CTS și confidențialitatea);

2.Ordinul nr. 1101/2016 privind aprobarea normelor de supraveghere, prevenire și limitare a infecțiilor asociate asistenței medicale în unitățile sanitare – anexa nr. 3 și anexa nr. 4;

3.Ordinul nr. 1761/2021 pentru aprobarea Normelor tehnice privind curățarea, dezinfecția și sterilizarea în unități sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurilor recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia – anexa nr. 1: art. 1, art. 3-7, art. 8 alin. (1), art. 9 lit. a, art. 16 alin. (2)-(3), art. 19 alin. (1) lit. c)-e) și alin. (2), anexa nr. 3: dezinfecția mâinilor;

4.Ordin nr. 1226/2012 pentru aprobarea Normelor tehnice privind gestionarea deşeurilor rezultate din activităţile medicale şi a Metodologiei de culegere a datelor pentru baza naţională de date privind deşeurile rezultate din activităţile medicale – anexa nr. 1: art. 8,12,14,16,17,18,20,21,30,31 alin (1)-(3), 36 și 66, anexa nr. 3: colectarea separată pe categorii;

5.Ordin nr. M17/15.02.2012 – Regulamentul de ordine interioară pentru angajaţii civili din M.Ap.N. – cap. I, secțiunea 2-a(drepturi și obligații) și secțiunea 3-a (reguli de disciplină a muncii; art. 16);

6.Legea securității și sănătății în muncă nr. 319/2006, cu modificările și completările ulterioare – cap. IV: art. 22-23(obligațiile lucrătorilor).
4.2. Tematică
1. Specificul activității dintr-un centru de transfuzie sanguină

    Rolul centrului și importanța protecției donatorilor, a personalului și a produselor sanguine; noțiuni generale despre donarea de sânge; respectarea confidențialității informațiilor.
    Bază bibliografică: Legea 282/2005, art. 1,3,4 și 18

2. Curățarea spațiilor, suprafețelor și ustensilelor

    Noțiuni de curățare și dezinfecție; succesiunea operațiilor; mopuri și lavete, utilizarea și întreținerea lor; separarea ustensilelor;  reguli de depozitare a detergenților și materialelor.
    Bază bibliografică: OMS 1761/2021, anexa nr. 1, art. 1 și 3-7

3. Dezinfecția suprafețelor și utilizarea în siguranță a produselor

     Dezinfecția curentă a suprafețelor; aplicarea dezinfectantelor prin ștergere; concentrația de lucru, timpul de contact, data preparării soluției, etichetarea și consemnarea operațiunilor; interdicția amestecării produselor.
     Bază bibliografică: OMS 1761/2021, anexa nr. 1, art. 8, alin. (1), art. 9 lit. a), art. 16 alin. (2)-(3) și art. 19

4. Igiena mâinilor și prevenirea expunerii la sânge

    Precauțiuni standard; spălarea și dezinfecția mâinilor;  folosirea mănușilor și a echipamentului individual de protecție; măsuri imediate și anunțarea responsabililor după expunere accidentală la produse biologice.
    Bază bibliografică: OMS nr. 1101/2016, anexele 3 și 4; OMS 1761/2021, anexa 3

5. Colectarea și manipularea deșeurilor rezultate din activități medicale

    Separarea deșeurilor periculoase/nepericuloase; coduri de culoare și recipiente corespunzătoare; siguranța manipulării deșeurilor înțepătoare-tăietoare; limite de umplere; transportul intern pe circuitul stabilit; atribuțiile îngrijitoarei.
    Bază bibliografică: OMS 1226/2012, anexa 1, art. 8,12,14,16,17,18,20,21,30,31,36,66; anexa 3.
6. Securitatea și sănătatea în muncă

    Utilizare corectă a mijloacelor de lucru și a echipamentului de protecție; prevenirea accidentelor și intoxicațiilor; obligația de a raporta pericolele, incidentele și accidentele de muncă.
    Bază bibliografică: Legea 319/2006, art. 22-23

7. Drepturi, obligații și disciplină în M.Ap.N.

    Obligațiile personalului civil contractual; respectarea programului, a dispozițiilor legale și a fișei postului; reguli de comportament, protecția bunurilor unității și respectarea disciplinei muncii.
    Bază bibliografică: Ordinul M.Ap.N. M 17/2012, cap. I, secțiunile 2 și 3, articolele indicate în bibliografie

    Delimitarea cerințelor: Nu fac obiectul examinării: tehnicile de sterilizare a instrumentului, interpretarea testelor de eficiență a sterilizării, raportările epidemiologice și metodologia națională de culegere a datelor privind deșeurile.

5. Calendarul de desfăşurare a concursului
	Data limită şi ora de depunere a dosarelor de înscriere la concurs
	13.11.2026 ora 14.30

	Perioada de selecţie a dosarelor de înscriere la concurs 
	16-17.11.2026

	Data de afişare a rezultatelor selectării dosarelor de înscriere
	18.11.2026 ora 14.30

	Perioada de depunere a contestaţiilor privind selectarea dosarelor de înscriere
	19.11.2026 ora 14.30

	Data afişării rezultatului contestaţiilor  privind selectarea dosarelor
	20.11.2026 ora 14.30

	Data probei scrise
	24.11.2026/orele 10.00-15.00

	Data afişării rezultatului probei scrise
	25.11.2026 ora 14.30

	Perioada de depunere a contestaţiilor privind proba scrisă
	26.11.2026 ora 14.30

	Data afişării rezultatului contestaţiilor privind proba scrisă
	27.11.2026 ora 14.30

	Data probei practice
	02.12.2026 ora 10.00

	Data afişării rezultatului probei practice
	03.12.2026 ora 14.30

	Perioada de depunere a contestaţiilor privind proba practică
	04.12.2026 ora 14.30

	Data afişării rezultatului contestaţiilor privind proba practică
	07.12.2026 ora 14.30

	Data interviului
	08.12.2026 ora 10.00

	Data afişării rezultatului interviului
	09.12.2026 ora 14.30

	Perioada de depunere a contestaţiilor privind interviul
	10.12.2026 ora 14.30

	Data afişării rezultatului contestaţiilor privind interviul
	11.12.2026 ora 14.30

	Data afişării rezultatului final
	11.12.2026 ora 14.30


Șef birou personal, evidență și completare cu efective și instruire                          


Mr.
     Mădălin SUCIU                             

